《寄归佩珊夫人》
清代·王昙

海虞山下女相如，同擅清华赋子虚。红粉关图前进士，簪花元白两尚书。

内家旗鼓龙门似，逸少须眉弟子居。难怪钟嵘诗品少，一朝能得几班徐。

作者简介：（1760—1817）浙江秀水人，又名良士，字仲瞿，号蠡舟，昭明阁外史。乾隆五十九年举人。工画，好游侠，兼通兵家言，善骑射。少以任侠破家。其座主吴省钦荐其知兵，谓能作掌中雷。吴被斥，昙亦因此为士大夫所不齿。诗文奇肆，纵横万里。有《烟霞万古楼集》。